Drie vas ná flink optrede | Netwerk24
Drie vas ná flink optrede
Die oplettendheid van die sekuriteitsdienste by die Netcare Kroon-hospitaal het Vrydag (29/06) daartoe gelei dat drie persone vir vermeende dwelmhandel in hegtenis geneem is.
Die sekuriteitsbeampte het onder meer die Kroonstad-buurtwag van ’n verdagte voertuig en insittendes verwittig, waarna die buurtwag se reaksiespan, tesame met die K9-eenheid van die polisie, die drie verdagtes in ’n wit Ford Fiesta kon vastrek. Dwelms, rookpypies en vervalste geld is op die toneel gevind.
Die Moqhaka-verkeersdienste het ook ’n waardevolle bydrae tot die voorkoming van misdaad in dié geval gemaak.
Teen druktyd het die verdagtes nog nie in die hof verskyn nie.